# Senta Gènia de Vilanòva

Senta Gènia de Vilanòva (Sainte-Eugénie-de-Villeneuve en francés) z-es una comuna auvernhassa, situada dins lo departament del Naut Léger e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre delh territòri

Comunas confrontantas de Senta Gènia de Vilanòva :
| Chavanhac de La Faieta | Jax | Varenas de Sent Onorat |
| Sent Jòrgi d'Aurat | | Fins-Sent-Genèis |
| | Vissac e Auteirac | |

## Toponimia

Las fòrmas ancianas son : Villa Nova en 1222, Mansus de Villa Nova, par. S. Juliani de Fis en 1461, Viala Nova en 1491, Villeneufve en 1511, Sainte-Reine-de-Villeneuve en 1762, Villeneuve de Fix alh secle XVIII (mapa de Cassini), Fix-Villeneuve en 1820.
Segon Dauzat e Rostaing, una vilanòva es una aglomeracion novèla fondada a l'Edat Mejana per un senhor o una comunautat religiosa, mas sans que las franchesas autrejadas a las vilafranchas siassion precisadas. Senta Gènia representa lo nom grec d'Eugenia, martirizada en 262. Lo vocable de la gleisa actuala es Sant Sebastian e sembla que lo nom de la santa es sans tradicion locala; aquò fai supausar un nom chausit per onorar l'emperairitz.

## Istòria

En 1789, Senta Gènia de Vilanòva dependiá de la província d'Auvèrnhe, de l'eleccion de Briude, de la subdelegacion de Lanjac e delh ressòrt de Riam. A l'espirituau, fasiá partida de la paròcha de Fins lo Bas, avòra dins Fins-Sent-Genèis.
Una lei delh 21 de mai de 1858 donèt a la comuna (inicialament Fix-Villeneuve) lo nom oficiau de Villeneuve e un decret delh 18 de feurèir de 1860 l'autorizèt a portar lo de Sainte-Eugénie-de-Villeneuve. Aquò es en relacion ambelh fait seguent : en 1860, lo barri de Fins Bas, los vilatges o chastèls de La Bastida, Veyrac (o Vairac?), Aubaron, situats al sud o al sud-oèst de Fins, qu'apartenián a la comuna de (Fins)-Vilanòva, saguèron estachats a Fins-Sent-Genèis.
Alh secle XVIII, Vilanòva èra sobelh chamin grand Briude-Lo Puei de Velai. La mapa de las annadas 1950 mòstra qu'aquelh chamin grand passava mai alh sud, a Curmilhac, comuna de Vissac e Auteirac. Desempueis, aquelh chamin grand (RN 102) grandament melhorat e acortesit, passa juste alh sud de Senta Gènia de Vilanòva, en donant a l'aglomeracion un accès dirècte.

## Administracion

Lista delhs cònsols successius :
| Periòde | Periòde | Identitat |
| 2014 | (2026) | Karine Cros |
| març de 2008 | 2014 | Loic Malfan |
| ? | 2008 | Annie Cros |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 85, totala: 86 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 542 | 587 | 562 | 568 | 593 | 643 | 680 | 698 | 638 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 668 | 408 | 375 | 428 | 314 | 297 | 301 | 280 | 297 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 279 | 320 | 321 | 302 | 301 | 272 | 265 | 198 | 162 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 145 | 112 | 121 | 108 | 102 | 109 | 99 | 98 | 97 100 |
| 2009 | 2010 |
| 95 98 | 93 94 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 109 abitants e la densitat èra de 17,84 ab/km².

## Ligams extèrnes

* Senta Gènia de Vilanòva sobelh site de l'Insee

## Nòtas

* ↑ Institut d'Estudis Occitans, Comission Toponimica Occitana, Luòcs, basa de donadas de toponimia occitana. Cèrca «Senta Gènia de Vilanòva».
* 1 2 3 Augustin Chassaing, Antoine Jacotin Dictionnaire topographique... de la Haute-Loire, 1907, p. 249-250 https://gallica.bnf.fr/ark:/12148/bpt6k392965/f298.item
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 723
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 634
* Portal d'Auvèrnhe